《感寓 其四十七》
明代·朱诚泳

茫茫天地间，而理固有常。云胡当世人，行险恣猖狂。

周行舍不由，捷径恣翱翔。法言乃不道，群居肆荒唐。

啖葛诳天下，饮鸩欺四方。指鹿乃言马，问牛翻问羊。

阴邪莫能测，诡异何可当。勿云不吾察，天理恒日章。

吁嗟君子儒，灵台自开张。作事贵昭著，宁惭天日光。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。